**H O T Ă R Â R E**

**privind înscrierea în Inventarul domeniului public al Județului Cluj**

**a unor bunuri imobile și darea în administrarea**

**Aeroportului Internațional Avram Iancu Cluj R.A.**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. 161 din 30.09.2021 privind înscrierea în Inventarul domeniului public al Județului Cluj a unor bunuri imobile și darea în administrarea Aeroportului Internațional Avram Iancu Cluj R.A., propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 35290/30.09.2021; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 35295/30.09.2021 și nr. 35295/30.09.2021 şi Avizul cu nr. 35290 din 30.09.2021 adoptat de Comisia de specialitate nr. 4, emis în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de :

* Adresa Aeroportului Internațional Avram Iancu Cluj R.A. nr. 2598/2021 privind obiectivul de investiții „Pistă de decolare-aterizare 3500m – Etapa I și suprafețe de mișcare aferente”;
* Hotărârea Consiliului Județean Cluj nr. 28/2011 privind aprobarea Studiului de fezabilitate pentru obiectivul de investiții ”Pistă de decolare-aterizare 3500m – Etapa I și suprafețe de mișcare aferente”, cu modificările și completările ulterioare;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile :

* art. 87 alin. (5), ale art. 92 alin. (1), ale art. 173 alin. (1) lit. c), alin. (4) lit. a) și alin. (5) lit. p), ale art. 284 - 287, ale art. 290 și ale art. 297 - 301 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 3, ale art. 792 – 857 și ale art. 858 – 870 din Legea privind Codul civil nr. 287/2009, republicată, cu modificările şi completările ulterioare;
* art. 6, ale art. 9 lit. i) și j), ale art. 17, ale art. 22, ale art. 27 și ale art. 28 din Legea privind calitatea în construcţii nr. 10/1995, republicată, cu modificările şi completările ulterioare
* Legii privind Codul fiscal nr. 227/2015, cu modificările și completările ulterioare;
* Legii contabilității nr. 82/1991, republicată, cu completările și modificările ulterioare;
* Hotărârii Guvernului nr. 1/2016 pentru aprobarea Normele metodologice de aplicare a Legii nr. 227/2015 privind Codului fiscal, cu modificările și completările ulterioare;
* art. 5 - 6 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor;
* Ordinului Ministerul Finanţelor Publice nr. 1.917/2005 pentru aprobarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, cu modificările și completările ulterioare;
* Ordinului Ministerul Finanţelor Publice nr. 1.802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările și completările ulterioare;
* Ordinului Ministerul Economiei și Finanţelor nr. 3471/2008 pentru aprobarea normelor metodologice privind reevaluarea și amortizarea activelor fixe corporale aflate în patrimonial instituțiilor publice, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă înscrierea în Inventarul bunurilor din domeniul public al Judeţului Cluj imobilele având datele de identificare cuprinse în **anexa** care face parte integrantă din prezenta hotărâre, acestea declarându-se bunuri de interes public județean.

**Art. 2. (1)** Se aprobă darea în administrarea Aeroportului Internațional Avram Iancu Cluj R.A. a bunurilor imobile menționate la art. 1. după înscrierea în evidențele de cadastru și publicitate imobiliară a imobilului.

**(2)** Aeroportul Internațional Avram Iancu Cluj R.A., în calitate de administrator al imobilului prevăzut la art. 1, va exercita toate drepturile și obligațiile stabilite de lege în sarcina administratorilor de imobile proprietate publică.

**(3)** Predarea-preluarea imobilului se face pe bază de proces-verbal încheiat între părțile interesateîn termen de maxim 30 de zile de la înscrierea în evidențele de cadastru și publicitate imobiliară a imobilului.

**Art. 3. (1)** Comisia specială de inventariere a domeniului public şi privat a Județului Cluj constituită potrivit art. 289 alin. (2) și (3) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare și ale art. 5 din anexa la Hotărârea Guvernului nr. 392/2020 privind Normele tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor, va asigura actualizarea Inventarului bunurilor care aparţin domeniului public al Judeţului Cluj aflate în administrarea Aeroportului Internațional Avram Iancu Cluj R.A., cuprinse în Anexa nr. 28 a Hotărârii Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările şi completările ulterioare, în sensul completării acestuia cu bunurile imobile incluse în domeniul public al Judeţului Cluj, menționate la art. 1 din prezenta hotărâre.

**(2)** Direcția de Administrare a Domeniului Public și Privat al Județului Cluj, care asigură secretariatul Comisiei speciale de inventariere a domeniului public şi privat a Județului Cluj, va comunica prezenta hotărâre membrilor comisiei în cauză.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Generală Buget – Finanțe, Resurse Umane; Direcția Juridică; Direcția de Administrare a Domeniului Public și Privat al Județului Cluj, precum și Aeroportul Internațional Avram Iancu Cluj R.A.

**Art. 5.** Prezenta hotărâre se comunică Direcției Generale Buget – Finanțe, Resurse Umane; Direcției Juridice; Direcției de Administrare a Domeniului Public și Privat al Județului Cluj; Aeroportului Internațional Avram Iancu Cluj R.A., precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 158 din 30 septembrie 2021**

*Prezenta hotărâre a fost adoptată cu 28 de voturi “pentru”, fiind astfel respectate prevederile legale privind majoritatea de voturi necesară.*